อธิบดีกรมส่งเสริมการเกษตร เตรียมความพร้อมในการทดสอบเกษตรกรที่จะขอรับสิทธิ์การใช้สารเคมีจำกัด 3 ชนิด
อธิบดีกรมส่งเสริมการเกษตร เผยได้เตรียมความพร้อมในการทดสอบเกษตรกรที่จะขอรับสิทธิ์การใช้สารเคมีจำกัด 3 ชนิด ไว้พร้อมแล้ว 882 อำเภอทั่วประเทศ     นายสำราญ สาราบรรณ์ อธิบดีกรมส่งเสริมการเกษตร กล่าวว่า ตั้งแต่วันนี้ (1 ก.ค.62) เป็นต้นไป จะเริ่มดำเนินการทดสอบเกษตรกรที่ต้องการขอรับสิทธิ์การใช้สารเคมีจำกัด 3 ชนิด คือ พาราควอต ไกลโฟเซต และคลอร์ไพริฟอส โดยเปิดห้องสอบ จำนวน 882 อำเภอทั่วประเทศ สามารถรองรับการเข้าทดสอบของเกษตรกรที่ลงทะเบียนไว้ 1,600,000 ครัวเรือน ซึ่งการทดสอบจะมีเจ้าหน้าที่จัดเตรียมคอมพิวเตอร์ สมาร์ทโฟน ซึ่งเป็นการสอบผ่านระบบออนไลน์ทั้งหมด สามารถรู้ผลสอบได้ทันที โดยจะเข้าทดสอบได้ 2 ครั้งในวันเดียวกัน แต่หากไม่ผ่านครั้งที่ 2 ก็สามารถเข้ารับการอบรมและลงทะเบียนเข้ารับการทดสอบได้อีกครั้ง ทั้งนี้เกษตรกรสามารถสมัครเข้ารับการอบรมและเรียนรู้ผ่านทางระบบอินเตอร์เน็ตได้ หรือติดต่อสอบถามรายละเอียดได้ที่สำนักงานเขตอำเภอ ........เสียง........               สำหรับการควบคุมการแพร่ระบาดของศัตรูพืชที่กำลังแพร่ระบาดในช่วงนี้ ได้แก่ หนอนกระทู้ข้าวโพดและใบด่างมันสำปะหลังนั้น อธิบดีกรมส่งเสริมการเกษตร เปิดเผยว่า กรมส่งเสริมการเกษตร พบว่าส่วนใหญ่เป็นการแพร่ระบาดในพื้นที่เดิม จึงขอให้เกษตรจังหวัดทุกจังหวัดติดตามสถานการณ์อย่างใกล้ชิด และให้มีการจัดพื้นที่สำหรับการสำรวจโดยเฉพาะพื้นที่เสี่ยง และที่สำคัญต้องไม่นำท่อนพันธุ์ที่มีการแพร่ระบาดออกนอกพื้นที่ รวมถึงขอให้เกษตรกรหมั่นสำรวจแปลงปลูกพืชของตนเองอย่างใกล้ชิด พร้อมกำหนดมาตรการควบคุมและป้องกันการระบาด การส่งเสริมและสนับสนุนให้ศูนย์จัดการศัตรูพืชชุมชนดำเนินการผลิตขยายศัตรูธรรมชาติเพื่อควบคุมในแปลงตนเองและสมาชิก........เสียง........